Jason Thomas og flere andre ejendomsmæglere melder om firedobbelte priser på erhvervsejendomme. Før 1. januar, da cannabis blev legaliseret, kostede et industrilokale typisk 200 kroner pr. kvadratmeter. Nu koster det over 800 kroner.

- Legalisering af cannabis har gjort det sexet at skrive om industriejendomme. Priserne er gået gennem taget, siger Steve Raabe, der er erhvervsreporter på den lokale avis, Denver Post.

Læs også : Verden rundt: Se hvor medicinsk cannabis er lovligt

Vækst på flere måder

Historien om lovlig cannabis er blevet en historie om økonomisk vækst. Det er de færreste, der havde set så store økonomiske muligheder i cannabis.

Cannabis i USA

Alene el-regningen i fabrikshallen siger det meste. Planterne i hallen, der er på størrelse med en dansk parcelhusgrund, bruger strøm for over 30.000 kroner om måneden. Og producenten fortæller, at de konstant udvider, bygger om og til. Det skaber job til lokale entreprenører.

Samtidig skaber industrien arbejdspladser, og hoteller og restauranter melder om stigende indtjening, fordi folk fra hele verden kommer til Colorado - og især til hovedstadsområdet i og omkring Denver.

- Det skaber job, salg og skatteindtægter, siger erhvervsjournalisten Steve Raabe.

Beregninger tyder på, at branchen kommer til at omsætte for over tre milliarder kroner årligt - statens skatteindtægter kommer til at stige med knap en milliard.

- Pengene fra cannabis-branchen flyder videre ud i økonomien og er med til at skabe vækst, siger Jason Thomas.

Læs også : VIDEO Johannes Langkilde besøger hash-butik i Colorado

Bekymring for byens image